
Зал ауыл өйө кеүек биҙәлгән,өҫтәлдә самауыр һәм сынаяҡтар,стеналарҙа сигелгән  һөлгөләр,ике яҡ  стена буыйнда ултырғыстар.Уларға  келәмдәр йәйелгән.Аҡрын ғына музыка уйнай.Шаҡмаҡтар(улар ҡатырғанан эщләнгән) тотоп,бер төркөм балалар килеп инә һәм ярым түңәрәк яһап баҫа.
1-се бала
Байрамдар бик күп донъяла
Ә шулай ҙа,ә шулай ҙа
Иң  шәп байрам өй туйы
2-се бала
Үҫеп еткәнебеҙҙе лә
Һиҙмәй ҡалырбыҙ әле
Түбәләре күккә тейгән
Өйҙәр һалырбыҙ әле
Балалар шаҡмаҡтарҙан өй төҙөй,ултырғыстарға ултыралар.
(Залға балалар менән әбей килеп инә.Улар башҡорт  халҡының милли кейемендә)
1-се бала.Өләсәй,беҙ һеҙгә өйөгөҙҙө ҡотлап килдек.(Сәскәләр бүләк итә.)
-Сәләмәтлек теләйбеҙ!
-Оҙон ғүмер!
-Шатлыҡтар!
-Ҡыуаныстар!
Әбей.Бик ҙур рәхмәт балалар!Бик яғымлы,тәмле телле балалар үҫә икән һеҙҙең балалар баҡсһында.Мең-мең рәхмәт.Һеҙ минең өсөн иң  матур гөлдәр,гөрләп үҫегеҙ.Әйҙәгеҙ,ултырышайыҡ,бик яҡшы иткәнһегеҙ ҡунаҡҡа килеп.Арынығыҙмы юлда килгәндә?
3-сө бала
Беҙ арыманыҡ әле
Был көн беҙгә тантана
Гармунсылар,инегеҙ!
Бейеү уйнап бирегеҙ
Өй ҡотлау байрамында
Ут сығарып бейейбеҙ
(Парлы Татар бейеүе башҡарыла)
Әбей.Ай,рәхмәт балалар,бик оҫта бейенегеҙ
Бейеүсенең итәге
Бейей,бейей ҡыҫҡара,
Бейеүсегә һүҙ әйтмәгеҙ
Бейей,бейей оҫтара
4-се бала
Кескәй тимәгеҙ беҙгә
Беҙ йырлай ҙа беләбеҙ
Беҙ бейей ҙә беләбеҙ
Өләсәйҙең өйөн ҡотлап
Бер йыр бүләк итәбеҙ
(“Килдек дуҫтар” йыры башҡарыла)
Әбей.Рәхмәт балалар.Йырығыҙ миңә оҡшаны.
(Залға бабай килеп инә.Ул балалар ,ҡунаҡтар менән иҫәнләшә)
Бабай.Әй,ҡарсыҡ,тәбиғәткә һоҡланып ултырып,эскәмйәлә йоҡомһорап киткәнмен.Ғәфү итегеҙ инде,балалар!
Әбей.Йә ярай,уянып ингәс бик яҡшы,әйҙә бабай,балаларҙың да күңелен табайыҡ.Ана бит ,рәхмәт төшкөрҙәре,өй ҡотлап килдек тиҙәр.
Бабай.Әйҙә әле, ҡарсыҡ, балалар менән бергә йырлап, үҙебеҙҙең дә йәшлекте иҫкә төшөрөп алайыҡ
(“Моңдар кайтһын ауылға” йыры башҡарыла)
Әбей.Бик матур сыҡты ,ғүмер буйы йырлап йәшәнек,йырлап ғүмер иттек.Әйҙә,әле бабай,балаларҙы уйнатып ал.
Бабай.Балалар !Халҡыбыҙың элек яратып уйнаған бер уйынын һеҙгә өйрәткән инек, әйҙәгеҙ, ҡунаҡтарға ла уйнап күрһәтәйек.
(“Аҡ тирәк, күк тирәк” уйны уйнала. Бер яҡҡа малайҙар, икенсе яҡҡа ҡыҙҙар баҫа . Малайҙар “Гөлназ” йырын йырлайҙар. Ҡыҙҙар” Башҡорт” бейеүен башҡара.Бер малай шиғыр һөйләй,бер ҡыҙ йомаҡтар әйтә.)
Әбей.Балалар уйнап арығанһығыҙҙыр әйҙәгеҙ беҙгә шиғырҙар һөйләп күрһәтегеҙ
1-се бала
Йөрөй беҙҙең баҡсаға
Бик күп төрлө балалар
Төрлө-төрлө телдәрҙә 
Һөйләшә белә улар.
“Дуҫым” һүҙен дүрт телдә
Өйрәндем мин үҙем дә
Әйтә беләм дүрт телдә
“Иҫәнмеһегеҙ” һүҙен дә
2-се бала
Өйрәндек беҙ йырҙар ҙа 
Төрлө телдә йырларға,
Төрлө әсәйҙәр килә 
Ул йырҙарҙы тыңларға
Төрлө костюмдар кейеп ,
Йөрөйбөҙ йырлап-бейеп
Атаныҡ был байрамды
“Өй ҡотлау” байрамы тип
3 сө бала
Әле уҡый белмәһәк тә
“Туған тел”дә һөйләйбеҙ
Был Туҡай ағай бүләге 
Иң гүзәл штғыр тибеҙ
Әкиәттәрен һөйләп,тыңлап 
Телдәребеҙ асыла
“Һыу инәһе”, “Шүрәле”ләр 
Беҙҙең дуҫтар барыһы ла
Бабай.Рәхмәт, балалар шиғырҙарығыҙҙы яҡшы ятлынығыҙмы ?Ә бына Ғ.Тукайҙың Туған Тел йырын беләһегеҙме?
Балалар Беләбеҙ,беләбәеҙ
Бабай Улай булғас, әйҙәгеҙ йырлап та күрһәтегеҙ( “Туған Тел” йыры башҡарыла)
Әбей Балалар һеҙ беләһегеҙме , беҙ ниндәй республикала йәшйәбеҙ?
Балалар Башкортостан Республикаһында
Әбей Ә Башҡортостан тураһында шиғырҙар беләһегеҙме?
Балалар Беләбеҙ
1-се бала Башҡортостан
Урал күкрәгендә йөрәк кеүек
Башҡортостан-Тыуған илкәйем 
Шул йөрәктеңҡан тамыры булып 
Күкһелләнә Ағиҙелкәйем
Уралҡайым, һинең һәр ташыңа 
Ҡанлы данлы тарих яҙылған
Илең яҡлап үлгән ирҙәренә 
Бында күпме ҡәбер ҡаҙылған
Бабай Яҡшы, балалар, туған телегеҙҙе белеп яратып үҫегеҙ. Малайҙар, әйҙәгеҙ әле ҡыҙҙарға берәр йыр йырлап бирегеҙ (“Эх, һеҙ матур ҡыҙҙар” йыры башҡарыла)
Әбей 
Әй ҡыҙҙары ҡыҙҙары 
Ҡыҙҙарға һүҙ әйтмәгеҙ
Бына тигән үҙҙәре 
(«Татар ҡыҙҙары” бейеүе башҡарыла)
Бабай Бына исмаһам килештерҙеләр ҡыҙҙары ниндәй матур  итеп бейенелар Әсәйҙәргә ярҙамсылар үҫә
Әбей Балалар, әйҙәгеҙ әле, тағы берәр уйын уйнап алайыҡ әле Ебегән уйыны уйнала 
Бабай Балалар Тынысланайыҡ әле Минең ҡолаҡҡа ишек ҡаҡҡан тауыш ишетелә Ишек асыла залға уртансылар төркөмө тәрбиәсе менән Султан килеп инә Улар башҡорт халыҡ милли кейемендә 
Тәрбиәсе Иҫәнмеһегеҙ ,балалар! Иҫәнмеһегеҙ, хужалар! Иҫәнмеһегеҙ ,ҡунаҡтар! Һеҙҙә байрам икән ,йыр ,бейеү, музыка ишетеп ,беҙ ҙә ҡыҙым менән өләсәйҙең өйөн ҡотлап килдек .Өй ҡотлап, һеҙгә башҡорт балы килтерҙек (Күстәнәстәрен бирә) Беҙ һеҙгә бүләк итеп, йыр һәм бейеү башҡарабыҙ
                 Икәү бергә ултырғанһығыҙ
                 Ҡотло булһын өйөгөҙ
                  Шундай матур өйөгөҙҙө 
                  Нисек төҙөнөгөҙ һеҙ
                  Һоҡланып ҡарап туймаҫлыҡ
                  Өйҙөң йыһазына
                   Онотмағыҙ саҡырырға 
                   Алдағы йылдарҙа ла 
(“Башҡорт  ҡыҙы” бейеүен башҡара)
Әбей .Һай,рәхмәт һеҙгә,ҡәҙерле ҡунаҡтар.Әйҙәгеҙтүрҙән уҙығыҙ,ҡунаҡ булырһығыҙ.
Бабай Әйҙәгеҙ әле, балалар,  ҡунаҡтарға  беҙ ҙә берәр  уйын уйнап күрһәтәйек (“Миңлебай” уйыны башҡарыла)
Бабай Сеү, балалар, тынысланайыҡ,  тағы ишек шаҡыйҙар түгелме?( Ишек асыла,унан кескәйҙәр  төркөмө тәрбиәсе  менән  өс ҡыҙ  инә,барыһы  ла рус халыҡ кейемендә) 
Тәрбиәсе.Здравствуйте ,дети! Хозяева и гости! Вот мы услышали ваши веселые песни, задорные танцы, не утерпели, тоже решили щаглянуть  к вам .Оказывается, у вас  новоселье .Мы к вам привезли музыкальный подарок , веселые частушки.( Дети поют “Частушки”. Затем воспитательница рассказыает стихотворение о новоселье и дарит свой гостинец-пирог )
Әбей Спасибо вам, дорогие дети! Обрадовали вы бабушку своими частушками. Спасибо! Приходите, гости дорогие, будем дальше веселиться.
Бабай Туҡтағыҙ ,Туҡтағыҙ, балалар, шундай ҡыҙҙар йырлағанда һеҙ ни эшләп түҙеп ултыраһығыҙ .Әйҙәгеҙ  әле, өләсәйегеҙгә Аҡ ҡайын йырын йырлап күрһәтәйек
Бала Өләсәй! Беҙ һеҙҙең өйҙй ҡотлап, аҡ ҡалас бешермәнек әле!
Әбей Эйе, балалар! Әйҙәгеҙ әле ,ҡалас бешерәйек(“ Аҡ ҡалас” уйыны үткәрелә .Уйын өс тапҡыр уйнала Өләсәй өс ҡыҙҙы һынамыш менән һайлап уртаға ала) 
Әбей Уртаға сыҡҡас, балалар, берәр һөнәрегеҙҙе күрһәтегеҙ инде .
Балалар Беҙ йырлайбыҙ (Таҡмаҡтар башҡаралар)
Бала Өләсәй, һеҙ ҙә беҙгә бейеп күрһәтегеҙ әле ?
Балалар Бейегеҙ, Бейегеҙ! Һорайбыҙ! Әбей бейергә төшә ,балалар ҡул сабалар.
Әбей Әйҙәгеҙ әле, ҡунаҡтарым ,барығыҙ ҙа уртаға, беҙҙең менән бейергә. (Бейеүгә бөтә ҡунаҡтар ҙа ҡушыла,  бала  лар ҙа бейей. Музыка туҡтай)
Әбей Уф!, Бейенек тә ,йырланыҡ та, хәҙер ҡәҙерле ҡунаҡтарҙы һыйларға ла ваҡыт етте .Балалар ҡәҙерле ҡунаҡтар.  Мин дә һеҙгә аҡ ҡалас бешергәйнем.Бик уңды ҡаласым. Әйҙәгеҙ әле бергәләп  сәй эсеп алайыҡ (Барыһы ла залдан сығып китәләр)
